Som den eneste spiller vandt en person onsdag aften syv millioner kroner i Lotto.

En dansker snuppede hele 1. præmiepuljen foran alle de andre Onsdags Lotto-spillere. Som den eneste ramte vedkommende nemlig de seks vindertal - og dermed udløses garantien på syv millioner kroner. Det oplyser Danske Spil i en pressemeddelelse. Den heldige spiller skal findes i Aalborg. I hvert fald er spillet købt hos SuperBrugsen, Vingaardsgadei Aalborg. Der er satset på et M-system på 8 rækker købt til 10 uger. Onsdags Lotto er et samarbejde mellem Estland, Finland, Litauen, Island, Letland, Norge, Sverige og Danmark.